AlexejDobrolubov/national_council_slovak_2010 huggingface dataset:
73. schôdza NR SR - 1.deň - B. popoludní
Dátum: 2022-09-28
Poslanec: Taraba, Tomáš (-)
Druh vystúpenia: Vystúpenie s faktickou poznámkou

34. Každý, kto sleduje, čo tu predvádza Igor Matovič so SaS-kou musí mať dojem, že sme niekde na nejakej manželskej poradni nejakých rozvedených alebo rozvádzajúcich sa dvoch partnerov, a toto Slovensko nezaujíma, unavuje to a myslím si, že ak ste vy išli odvolávať Matoviča, vy ste mu povedali, ako ste zhumpľovali Slovensko, tak presne vám odkázal, že ste ho zhumpľovali spolu. Za všetko ste spolu hlasovali, dva a pol roka vám to tu hovoríme, teraz si tu vykrikujete, že ste zhumpľovali verejné financie, a rozprávate nám tu, aké sú tu deficity. My sme vám to tu rozprávali, keď ste tu dávali tie MOM-ky, na ktorých vaši vyvolení pozbohatovali, keď ste to tu dávali bez priamych zákazok, toto všetko my vieme. Vy to tu nemusíte opakovať. Ale nerozumiem jednej veci, pred touto schôdzou ste povedali, pán Sulík, ak Igor Matovič bude odvolaný, už jedno, s akými hlasmi, oznámime našim bývalým koaličným partnerom a premiérovi, že sme pripravení rokovať o novej koaličnej zmluve. Ste o... na toto ochotný aj teraz, toto, čo vám tu povedal? Veď proste zabaľte to, dajte tie hlasy na predčasné voľby. Ja chcem poprosiť všetkých politikov opozície, ktorí dva roky ľuďom rozprávajú o predčasných voľbách, povedzte to unisono Richardovi Sulíkovi, máte naše hlasy na odvolanie Matoviča, ale dajte hlasy na predčasné voľby, z tohto sú ľudia unavení. Už nepomáhajme Sulíkovi vrátiť sa do vlády, Slováci toto nechcú, nikoho to nebaví, a keď ste povedali a viete si to predstaviť, že by ste sa vrátili naspäť do vlády, kde je šéfom OĽANO Igor Matovič, to je zo včera, áno, áno on je šéfom OĽANO, áno viem si to predstaviť, áno, uzavrieme novú koaličnú zmluvu. Prosím vás, vy v opozícii, ak ste neni hluchí, ak ste neni slepí, tak viete, čo máte robiť, vypýtať si hlasy od Richarda Sulíka na predčasné voľby. Matovič tu nikoho nezaujíma, ľudia chcú predčasné voľby.
72. schôdza NR SR - 4.deň - A. dopoludnia
Dátum: 2022-09-22
Poslanec: Taraba, Tomáš (-)
Druh vystúpenia: Vystúpenie s faktickou poznámkou

58. Pán Sulík, ja som zajedno v tomto s vami, čo hovoríte. Samozrejme, že tá cena sa vyvíja v čase, ale zase je objektívne, že tie veľké firmy zvykli tie kontrakty robiť dlhodobé. A dnes pri tejto cene sa ten dlhodobý kontrakt urobiť nedá, to znamená, že tým veľkým spotrebiteľom elektrickej energie skôr zostáva teda vyčkávať, že na obdobie, kedy tá cena výrazne klesne alebo sa teda dopomôže tomu zníženiu. Ja, ako som vo vystúpení povedal, súhlasím s tým, že ak sa raz vyberajú peniaze za nejakým účelom a na ten účel sa nevracajú naspäť, tak potom to treba otvorene povedať, že je to obyčajná daň alebo je to skryté zdanenie, alebo to už je jedno, ako to nazveme. A je to iba fiktívne vymýšľanie uvalenia novej daňovej povinnosti na firmy za nejakým cieľom, ktorý, samozrejme, keď teraz žijeme v dobe, keď niekto povie niečo, že ide o zelenú elektrinu alebo niečo, tak automaticky sa stráca zmysel pre racionalitu a pre nákladovosť a všetci stláčajú gombíky, však to je, ideme chrániť planétu. A v tomto by sme mali byť my racionálni, že keď vidíme, že celý svet okolo nás opustil už tieto, tieto ružové ciele emisných, emisných nejakých kvót, už dnes je úplne očividné, že Nemci uleteli totálne, nedosiahnu nič z toho, čo sľubovali, čo očakávali, tak sa musíme aj my začať tu racionálne správať. Preto tento návrh zákona podporujem. Na druhej strane mal dojsť a ja verím, že toto nepoprete, skôr. Tento, tento zákon, keby bol prišiel pred rokom a pol alebo podobne, tak by objektívne dnes proste pomáhal v oveľa väčšej miere. Dneska bude prijatý alebo teda ak by bol dnes prijatý, no tak ten reálny dopad nebude úplne ten, ktorý by sme, ktorý si tu teraz hovoríme, že čo to všetko zachráni, bez tých poklesov cien energie až tak nie.
72. schôdza NR SR - 3.deň - A. dopoludnia
Dátum: 2022-09-21
Poslanec: Taraba, Tomáš (-)
Druh vystúpenia: Vystúpenie s faktickou poznámkou

64. Myslím si, že ak niečo dokazuje teraz trhová situácia, tak je to to, že trh neexistuje, pokiaľ ide o elektrickú energiu. A to, ako vyleteli ceny, je práve dôkazom toho, že tieto rozprávky o tom, že trh všetko vyrieši, v tejto, v tomto segmente neplatia. Preto som rád, že ste dali tento návrh zákona, ktorý posilní postavenie spotrebiteľa. To, čo ešte stojí za zmienku, ja teda neviem, či to tam je, sa priznám, ale ak si zoberiete, že existuje na Slovensku prax, že sa platia vlastne preddavkové platby na základe spotreby, ktorá bola minulý rok, tak my sa tu dostávame do takého zacykleného kruhu, že štát chce od ľudí, aby znižovali spotrebu oproti roku predošlému a keď ju aj znížia, tak stále tie preddavky sa budú vyplácať na základe tej spotreby, ktorá ešte keď táto informácia nebola, že znižujte spotrebu, tak vlastne stále bola vyššia. To, čo si myslím, že ľudom veľmi by pomohlo, ak by sa prešlo napríklad na reálnu platbu za reálnu, spotrebovanú energiu v danom mesiaci. Pretože takto sa stále týmto spôsobom dotujú elektrárne alebo teda obchodníci s elektrickou energiou a ja súhlasím s tým, aby sa všetky tieto zákony dali do jedného. Aby sa napríklad riešilo aj to, čo tu ešte Sulík nedávno povedal, že neexistuje v tomto štáte, to chcem, aby, môžme si to nájsť, neexistuje sila, ktorá by dokázala vybaviť nižšiu cenu okrem domácností. Keď som sa ho pýtal, že prečo sa nerieši aj zníženie cien pre podnikateľov, a verím, že na tejto schôdzi sa vám teda ukáže, že dá sa to. A že rovnako sa dá klepnúť po prstoch aj tým, ktorí si tu z predošlých vlád povybavovali tie nadmerné ceny, odkupné ceny, ktoré štát im musí platiť a teraz, keď tie ceny sú vysoko nad, tak oni tie peniaze nevracajú.
72. schôdza NR SR - 2.deň - B. popoludní
Dátum: 2022-09-20
Poslanec: Taraba, Tomáš (-)
Druh vystúpenia: Vystúpenie s faktickou poznámkou

36. Marián, tak ďakujem, že si potvrdil, že to je pozitívna zmena. Myslím si, že dávať dokopy príjmy rodičov je úplne normálne, pretože rodina je základná bunka spoločnosti a tým pádom by aj ten daňový systém na tom mal byť postavený. Ak jednoducho sú v rodine dva príjmy, tak je úplne normálne, aby sa sčítali, aby neprepadávali tí, ktorí teraz cez ten systém prepadnúť mohli. Takže z tohto pohľadu si myslím, že neni čo tomu vytknúť. To, že tam bude finančná správa môcť byť konfrontovaná, ako si povedal, že niekto na druhej strane to tiež dá. No tak toto vieš takto predpokladať úplne pri každom akte, pri každom potvrdení, pri každom údaji, že niekto to vie v podstate oklamať systém, ale ten systém musí byť nastavený na to, aby sa na to prišlo. A myslím, že tie rodiny, ktoré na 99,9 % to robiť nebudú, tak nemôžu byť trestané práve preto, lebo by sa predpokladalo, že existuje nejaké malé promile, ktoré to bude chceť zneužiť. Ale ten systém tak či tak na nich dôjde.
71. schôdza NR SR - 1.deň - B. popoludní
Dátum: 2022-09-13
Poslanec: Taraba, Tomáš (-)
Druh vystúpenia: Vystúpenie s faktickou poznámkou

106. Dámy a páni, siedmykrát rokujeme o odvolávaní Romana Mikulca. Siedmykrát v podstate ten priebeh je ten istý, len vždy pribudnú nejaké ďalšie informácie, ale s tým, že aj tento siedmykrát asi to dopadne rovnako. To, čo je podstata, že ak by sme si pozreli do nejakých možno posledných pätnásť rokov, aká je debata na Slovensku ohľadom bezpečnostných vecí, tak v podstate vždy je to to isté jak cez kopirák. Keď bola súčasná koalícia v opozícii, existovala zhoda v tamojšej opozícii, že neexistujú morálne čistí ľudia na funkciách. A teraz je úplne logické, že celé tieto argumenty používame my v opozícii, lebo tiež nemáme dôveru voči tým ľuďom, ktorí tam sú. Ale tá pointa nad to všetko je, keďže sme poslanci, by mala byť o tom, aby sme my nastavili taký systém, aby ak tam niekto je, a to je úplne jedno, v ktorom období a v ktorej garnitúre, chce zneužívať ten systém, aby ten systém nebol zneužívateľný. A ja si myslím, že či si to priznáme alebo nie, ak by sme porovnali, napríklad slovenský Trestný zákon, slovenský Trestný poriadok so štandardami, ktoré sú v Rakúsku, v Nemecku, v Českej republike, tak by sme našli neskutočné rozdiely v neprospech teda Slovenska, keď to porovnáme normálne s tou civilizačnou časťou Európy. A ja si myslím, že, že tá zhoda v tomto parlamente by aspoň na tom mohla vzniknúť, že nevymýšľajme koleso, nastavme ten systém tak, ako je tvrdo nastavený na západe. Ale možno dôjdeme aj na to, že na Slovensku je vo veľmi veľa veciach vytvorený priestor na to, aby jednotlivé pokrivené charaktery, ktoré keď dostanú pečiatku alebo dostanú, dostanú moc, tak ju vedia veľmi ľahko zneužiť, pretože majú pocit, že sú nejakí polobohovia, ktorí rozhodujú o bytí a nebytí nejakých ľudí. A ten systém, myslím si, že ak by sa podaril posunúť do roviny tej, ako funguje v Nemecku, Rakúsku, tak to by bolo aspoň... (Prerušenie vystúpenia časomerom.)
18. schôdza NR SR - 12.deň - A. dopoludnia
Dátum: 2020-12-17
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

59. Ďakujem veľmi pekne za slovo, pán predsedajúci. Kolegyne, kolegovia, pán kolega Blaha, ja ti chcem poďakovať za tvoje vystúpenie. Myslím si, že si veľmi dobre zhodnotil účasť, to redukuje úplne, za chvíľu tam asi nikto na tej ich ľavej strane v koalícii sedieť nebude. Ani jeden z vystupujúcich v rámci koalície nevystúpil k vetu prezidentky k obedom zadarmo. Všetci tu len rôzne nezmysly rozprávajú, útočia a toto je, toto je politika vládnej koalície. Vidíme to aj v jednotlivých diskusiách v televíziách, v rozhlasoch, že pokiaľ by nemali SMER, lebo Fico, lebo SMER a ďalšie veci, tak by nemali nič čo povedať tejto našej verejnosti. Pán kolega Herák sa tu obul do kolegu Blahu, začal tu hovoriť o tom, ako on 12 rokov chodí medzi ľudí. Ja si myslím, že keby fakt išiel medzi tých ľudí, tak by zistil úplne iné veci. A možnože sa mu teraz tak ľahšie rozpráva, keď dostane každý mesiac štyri a pol tisíca. Je pravda tá, že, a to je realita, že dnes idete odhlasovať, resp. budete hlasovať proti vetu prezidentky, tým pádom sedem dní pred Vianocami idete zobrať deťom obedy zadarmo. A pre mňa je úplne také zvláštne a zarážajúce, a teda to je váš dar v koalícii, kde vy dokážete otočiť z toho, že reálne berete tie obedy zadarmo a vy normálne tu bez akejkoľvek hanby normálne poviete tej verejnosti, že vy im navyšujete, tým deťom, tie obedy zadarmo. To je úplný nezmysel. To máte to isté ako s 13. dôchodkami. Zobrali ste reálne 13. dôchodky, 460 euro tým dôchodcom, ktoré mohli dostať teraz v decembri, a vy normálne na tlačovkách širokej verejnosti, ešte si k tomu aj príspevky robíte a zatlieskate si, a vy ste im normálne reálne zobrali, dávate im menej. Čiže toto je realita dnešnej koalície a o tom svedčia aj výsledky. Ďakujem.
18. schôdza NR SR - 5.deň - B. popoludní
Dátum: 2020-12-01
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

46. Ďakujem veľmi pekne za slovo, pán predsedajúci. Pán predseda Robert Fico, chcem ti veľmi pekne poďakovať za zhodnotenie a popis toho, ako sa tu deštruuje momentálne sociálny štát. Dovoľte mi, ja by som aj poďakoval pánovi Viskupičovi, ktorý je-di-ný z koalície vystúpil k veci, o ktorej sa tu teraz bavíme. Treba otvorene povedať, že vám všetkým, ktorí sedíte naľavo do nás, keby ste prestali rozprávať tieto nezmysly, tak tam sedíte potichu a nemáte čo k týmto veciam povedať. Ani jeden z vás nepovedal k tým veciam, ktoré sú tu momentálne predkladané. Myslím si, že toto je veľká, veľká hanba a ani neviete, o čom budete v konečnom dôsledku hlasovať. Lebo, tak ako bolo povedané, deštrukcia sociálneho štátu je tu na dennej báze. Keď som minulý týždeň vystupoval k rušeniu obedov zadarmo, ktoré sú v skutočnosti obedy zadarmo, lebo sú obce a mestá, ktoré tie minimálne čiastky, kde sa bavíme o tisícoch, možnože v meste Prievidza to bolo 17-tisíc euro ročne, ktoré bolo treba doplatiť na to, aby tie deti mali tie obedy zadarmo. Takže toto je úplne jednoznačný dôkaz. Tak keď som tu vystupoval minulý týždeň, hovoril som o tom, že terajšia vládna koalícia ruší všetky sociálne opatrenia ako na bežiacom páse a že do konca roka zruší všetky – podľa mňa – sociálne, sociálne veci. To som ani netušil, že takéto všelijaké veci, ktoré sme tu mali dnes možnosť počuť, idete schvaľovať vo vládnej koalícii. Ďakujem veľmi pekne.
18. schôdza NR SR - 3.deň - A. dopoludnia
Dátum: 2020-11-26
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

156. Ďakujem veľmi pekne. Ďakujem všetkým, ktorí vyjadrili obdobnú podporu v rámci toho, aby sa nerušili tieto obedy zadarmo. Skúsim v krátkosti, ešte som niečo nestihol. Poviem príbeh, príbehy, je ich množstvo. Pani Katarína má troch synov, z toho dvaja sú školáci, žijú iba z mála, ak budú musieť platiť za obedy, ich rozpočet to poriadne zaťaží, pre dvoch pomaly až 50 euro, aj keď majú tri-štyri deti, je toho veľmi veľa. Rodina musí z mesiaca na mesiac žiť, Katarína je napríklad na materskej dovolenke, manžel nemá prácu, jeden zo synov cestuje do školy veľa kilometrov, starší dochádza ďalšie kilometre, nebudú si to môcť dovoliť, je, keď prídu domov až večer, môže, ten syn bude až o piatej, bohviekedy, o šiestej mať prvú teplú stravu. Chcem vás, kolegyne, kolegovia, poprosiť, navýšili ste si deficit rozpočet skoro o 9 mld., teraz máte možno na účte 6 mld., prosím vás, rozmýšľajte fakt s rozumom, nerušte tieto obedy zadarmo, tak ako bolo aj povedané, keď to stade vypustíte, zahlasujeme za túto zmenu zákona. Kolegyne, kolegovia, Igor, chcem aj na teba zareagovať, áno, daňový bonus bude, ale treba otvorene povedať, že sa ho nedotkne skoro 50-tisíc ľudí, je tam veľká priepasť, a na druhej strane treba otvorene povedať, akú máme záruku, že ten daňový bonus, keď bude uplatnený, dostanú tie deti ten obed, že im ho tí rodičia zaplatia. Možnože dôjde k tomu, že z tých peňazí zaplatia úplne niečo iné. A vôbec tu neodznelo to, že ten daňový bonus bude, zapríčiní to, že bude mať, obce a mestá a takisto aj kraje budú mať neskutočný výpadok z týchto daní. Však sám by si to mal vedieť povedať. Je to o asi 130 až 140 mil. eur ročne výpadok. Čiže aj toto sú tie fakty. Ja, ja vás nedokážem ani pochopiť, v tej koalícii ako dokážete takéto niečo obhajovať. Úplné nezmysly. Ďakujem veľmi pekne.
18. schôdza NR SR - 3.deň - A. dopoludnia
Dátum: 2020-11-26
Poslanec: Takáč, Richard (SMER - SD)
Druh vystúpenia: Vystúpenie

129. Pán predsedajúci... Grendel, Gábor, podpredseda NR SR 130. Pán poslanec... (Reakcia z pléna.) Pán poslanec... Takáč, Richard, poslanec NR SR 131. Pán predsedajúci, ja by som, nebudem to v tomto pléne... (Neutíchajúci ruch v sále a prerušenie vystúpenia predsedajúcim.) Grendel, Gábor, podpredseda NR SR 132. Poprosím o pokoj v rokovacej sále. Takáč, Richard, poslanec NR SR 133. Nebudem v tomto pléne citovať jeho vyjadrenie, tohto pána poslanca, ako môžem osobne vám povedať, čo mi presne povedal, počuli to aj moji kolegovia a ja si myslím, že toto neni úroveň Národnej rady. Ak sa budú takto vyjadrovať kolegovia na to, že tu niekto vystúpi a vystupuje k nejakým zákonom a obhajuje nejaké reálne veci normálne, slušne, argumentačne a príde za vami koaličný poslanec a vám tu vynadá za to, že ste niečo povedali, to je neskutočné. A chcem, aby riešila Národná rada takýchto poslancov. Ďakujem pekne. (Potlesk.)
18. schôdza NR SR - 3.deň - A. dopoludnia
Dátum: 2020-11-26
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

26. Ďakujem veľmi pekne za slovo. Vážený pán predsedajúci, pán minister, kolegyne, kolegovia, Marián, chcem ti veľmi pekne poďakovať za tvoje vystúpenie. Myslím si, že si to veľmi dobre zhodnotil, poviem to tak, že zľava-sprava. Je to úplný nezmysel rušiť jedne, jedno teplé jedlo pre tie detičky v tých školách. Tak ako aj kolega Taraba povedal, proste na jednej strane vládna koalícia zruší bankám odvod, kde, keď to spolu spočítame, je to viac ako 1,2 mld. eur, a na druhej strane ide brať týmto deťom jedno teplé jedlo za deň. Ten daňový bonus, treba ale fakt povedať, že na jednej strane hovoríme, že to nemá opodstatnenie, a na druhej treba ale povedať, že aj samosprávam, obciam a mestám tým pádom ubudne financií, lebo ten daňový bonus sú ich peniaze. A viacej poviem potom vo svojom vystúpení. Marián, chcem ti veľmi pekne poďakovať. Ďakujem.
17. schôdza NR SR - 1.deň - B. popoludní
Dátum: 2020-11-12
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

40. Vážený pán predsedajúci, ďakujem veľmi pekne za slovo. Pán predseda Fico, veľmi pekne ti ďakujem za veľmi trefné, odborné a hlavne vecné a podložené vecné argumentačné vysvetlenie tohto kšeftu premiéra Matoviča a ďalších koaličných partnerov. Bohužiaľ, dámy a páni, keď vidím, ako vystupujú hlavne koaliční poslanci, či v prípade vystúpenia predsedu Roberta Fica a vlastne ich reakcia, vás, ktorí sedíte od nás naľavo, tak myslím si, že z tohto parlamentu sa stala jedna veľká katastrofa. Ja poviem otvorene, že voľakedy ešte, keď som chodil na vysokú školu, som mal mienku o parlamente, o inštitúcii, ktorá má úroveň. Vždy to bolo o tom, že keď niekto povedal, že ide do parlamentu, tak vždy to tak pôsobilo. Ale, bohužiaľ, teraz realita je úplne niekde inde. Ľudia ako pán Pročko a ďalší, ktorí dokážu tlieskať a vykrikovať v tomto pléne, nemá žiadnu úroveň. (Potlesk.) Treba si - vidíte, pán Pročko si zase zatlieska. Ale treba sa vrátiť k celoplošnému testovaniu. Celoplošné testovanie, ktoré vzniklo v hlave premiéra Matoviča a následne možnože na nejakom stretnutí s pánom Krajčovičom, kde si dohodli, že v rámci Trnavy vo firmičke nakúpia nejaké kórejské rýchlotesty, ktoré v dnešnej dobe sú už evidentne preukázateľné, že sú neni spoľahlivé, že to bolo nezmyselné. A tak ako aj ďalší kolegovia povedali, výsledok toho dvojtýždňového testovania je taký, že aktuálne máme zo včera ďalších vyše 2 500 infikovaných a to percento je strašne vysoké. Tento kšeft, ktorý spravila terajšia koalícia, je niečo nepredstaviteľné a myslím si, že široká verejnosť to vidí a všetko ukáže v... (Prerušenie vystúpenia časomerom.)
16. schôdza NR SR - 7.deň - A. dopoludnia
Dátum: 2020-11-04
Poslanec: Takáč, Richard (SMER - SD)
Druh vystúpenia: Vystúpenie v rozprave

158. Ďakujem veľmi pekne za slovo. Vážený pán predsedajúci, kolegyne, kolegovia, ďakujem veľmi pekne za slovo. Dovoľte v prvom rade, aby som sa poďakoval všetkým na Slovensku, ktorí chodia darovávať krv a takýmto spôsobom pomáhajú v nemocniciach zachraňovať životy, a či už pri rôznych operáciách, ale aj pri rôznych autonehodách a rôznych nešťastiach, ktoré sa stávajú, stávajú u nás na Slovensku a je to bežná realita. Ja skúsim povedať tak, tak ľudsky a tak z praxe, zhodou okolností včera ráno o šiestej, ešte pred rokovaním Národnej rady som bol darovať tiež krv, lebo tiež som darca. Vždy, keď mi to umožní či zdravotný stav, alebo tie podmienky, tak idem darovať krv. Mám krv nulku negatív, čiže je to krv, ktorá je po..., je využiteľná, dá sa použiť pre každého vlastne človeka s rôznou inou krvnou skupinou. A keď som povedal pani doktorkám, sestričkám a hlavne tým darcom, ktorí tam boli, že je tu takýto návrh, novelizácia, novelizácie Zákonníka práce, že ten darca, ktorý v daný deň pôjde darovať krv, bude mať v tomto, v tomto dni pracovné voľno, tak ako bolo povedané, nie 24 hodín, ale v rámci toho pracovného dňa, tak musím povedať, že veľmi, veľmi uvítali túto novelizáciu. Veľmi to pomôže pri tom, aby tí ľudia možnože viacej chodili darovávať tú krv, a treba povedať, že aktuálna situácia s krvou na Slovensku je veľmi zlá, je nedostatočná, lebo pri tejto nešťastnej pandémii koronavírusu všetci registrujeme to, že určitá skupina ľudí sa obáva chodiť von, nechodí, čiže tým pádom aj majú takýto strach. Ja si myslím, že tak, ako to už bolo povedané z viacerých mojich predrečníkov, že táto novelizácia má úprimne pomôcť tomu, aby možnože ľudia viacej chodili, aby sa to zjednotilo v rámci Slovenska, že sú veľké firmy, kde to majú v kolektívnych zmluvách, sú tie menšie, kde ich, kde to nemajú, a touto novelizáciou tohto Zákonníka práce sa to spoločne zjednotí a tým pádom ľudia, ktorí budú chodiť darovávať krv, budú môcť mať v rámci toho dňa pracovné voľno. Určite vieme, že keď má niekto sedavú robotu, vie obsedieť, ale tak, ako povedal aj pán kolega poslanec, sú, ktorí chodia darovávať a musí ísť do práce, možnože robí robotníka niekde na stavbe a je veľmi ťažké pracovať v rámci toho dňa, keď mu odoberú vyše 400 ml krvi a musí ešte vykonávať takúto ťažkú náročnú prácu. Chcem úprimne poďakovať za to, že tu máme takýto návrh tohto, tejto novelizácie, a poprosiť aj koaličných poslancov v rámci pléna, aby podporili túto novelizáciu, lebo je to pre ľudí na Slovensku veľmi dobré a pomôže to každému z nás, keď taká situácia príde, že si bude vyžadovať transfúziu krvi. Ďakujem veľmi pekne.
16. schôdza NR SR - 2.deň - A. dopoludnia
Dátum: 2020-10-21
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

51. Ďakujem veľmi pekne, pán predsedajúci. Pán kolega poslanec Blaha, tak ja ti ďakujem veľmi pekne za tvoje vystúpenie a rád by som tu vysvetlil možnože aj kolegom a povedal, tak ako si aj ty spomínal, všetci tu hovoria, že SMER 12 rokov sľubuje 13. dôchodky. No, keby si to aspoň poriadne pozreli a naštudovali. SMER toto hovoril v roku 2010 pred parlamentnými voľbami. 2010 a 2012 SMER – sociálna demokracia bola v opozícii a od roku 2013 postupne zavádzal vianočný príspevok. Každým rokom sa postupne zvyšoval a zvyšoval, zvyšoval, až to došlo do toho, že sa schválili 13. dôchodky riadne, tak pre starobného dôchodcu 460 euro. Toto je fakt, ktorý je nes-po-chyb-ni-teľ-ný. A na druhej strane dám do kontextu to, že vy ste odpustili bankám neskutočné milióny v pomere v tom, že tie peniaze mohli ísť kľudne, kľudne tým trinástym, tým, na ten 13. dôchodok pre tých našich seniorov. Toto je vaša vizitka, vašej vládnej koalície, akým spôsobom fungujete. Ďakujem veľmi pekne.
16. schôdza NR SR - 2.deň - A. dopoludnia
Dátum: 2020-10-21
Poslanec: Takáč, Richard (SMER - SD)
Druh vystúpenia: Vystúpenie s faktickou poznámkou

20. Ďakujem veľmi pekne za slovo. Vážený pán exminister, myslím si, že všetci sme si to tu veľmi dobre vypočuli a každý normálny, súdny človek si na to spravil svoj vlastný názor. Mali sme možnosť vidieť zatiaľ reakcie koalície len útočné, bez nejakej vecnej argumentácie, ale tu treba povedať jednu vec, že tak ako určite my dostávame množstvo správ, mailov od seniorov, ktorí odsudzujú toto zrušenie 13. dôchodku, tak verím a myslím si, že to dostávajú aj koaliční poslanci, preto sa čudujem, že takýmto spôsobom vystupujú, a ja verím, že im to pri najbližších voľbách aj spočítajú. Bolo tu presne povedané, že, a porovnanie tých miliónov a som bol prekvapený, že normálne tu oslovili, že banky, akože pomaly korupcia, to, že sme dali nejaké, aby banky zaplatili veci, tak v pomere peňazí, ktoré museli, ktoré ste odpustili, terajšia vláda, vy poslanci v koalícii, ste odpustili bankám, sú v priamej úmere, v rovine, rovná sa s trinástymi dôchodky pre seniorov. Vy ste vymenili trináste dôchodky pre našich seniorov, tu, ľudí, ktorí budovali túto krajinu, a vymenili ste to za to, aby ste podporili cudzie banky na Slovensku. Treba povedať, že ako tu už bolo aj povedané, máte, máte miliardy na účte, ktoré ste doteraz nevedeli vôbec vyčerpať. Vyčerpaných je, tak ako bolo povedané, 10 % a z tých 10 % sa tvárite, že pomáhate ľuďom tejto krajiny. Ale ja si myslím, že keby ste sa prešli medzi ľudí, medzi živnostníkov, podnikateľov, ktorí proste; kuchárov, čašníkov, ktorí ostali teraz bez práce, musia platiť úvery a nemajú, nemajú žiaden príjem, takže toto je vaša vizitka.